Napoleon
Niin laajalti kuin kuuhut kumotti,
 hän mailmaa kotkankatsein tutki, pohti.
 Hän astui sinne, missä Alpit hohti,
 taas alas syöksyi, maita valtasi.

 Hän viittasi, ja kansa katosi,
 ja toinen nousi. Mistä aikain johti
 uransa Rein ja Po ja mitä kohti,
 hän tieltään kruunuja vain kokosi.

 Kädellään jätti jäyhä vasemmalla
 pit’ Aasiata ottein ankarin.
 – Eurooppaa ohjasi hän oikealla.

 On istuimensa maisen vallan vastuu.
 Mi puuttui? Askel päälle alttarin,
 Olympon maille Alkides noin astuu.

Karl August Nicander